text:
Kasono anjeun, jeung kuring. Kasono nu teu nyoara
Ninggalkeun tapak guligah
Ngaléngkah tina lalakon nu teu maké naskah.
Di akhir peuting di tungtung simpé, ngaran anjeun terus ka éjah. Ngan anjeun nu ulin na impénan. Teu apal kumaha cara mohokeunana. Teu ngahaja niténan anjeun. Teu kahaja deukeut jeung anjeun. Tina ungkara nu basajan jadi ngamalir carita kahirupan urang duaan. Resep ka anjeun téh, bruk-brak saayana. Taya nu disumputkeun. Geugeut ka anjeun téh, lucu ku oconna. Aya anjeun, layung kelirna kasumbaan. Rumpaka jadi éndah, ngamanglé kembang kacapiring. Nguwung-nguwung na langit haté. Gancang teuing datang mangsana. Urang jadi Pataréma rasa, teu sasari, lain kuduna.
"Ucu. Ucing sumput waé ih na lulurung qalbu, Aah." ceuk anjeun tina BBM.
"Hong ah...! Kapendak. Aah capé nya milarian hakékatna?"
"Wkwk kwk kwk." Kitu jawabana.
Ehm... Nu pasti. Urang keur leumpang dina labirin impénan nu lungkawing, pinuh ku kingkin jeung kasono. Labirin bungur nu moal aya tungtungna.
Piisukaneun lebaran, pasosoré. Sora dulag patémbalan ti unggal masigit. Bi Onah hulang-huleng di tengah imahna. Selengseng, kaambeu pasakan ti dapur tatanggana. "Ai...! Hampura Ema. Lamun aya kénéh Bapa manéh, kabeuli kéréwédan-kéréwédan waé mah!" gumarendeng.
Kulutrak, panto imah aya nu muka. Gentak dirérét.
"Ma, cuang ngadamel kupat!" Ai Titi budakna Bi Onah ngajingjing cangkang kupat.
"Heug, cuang isikan heula béasna!" témbal Bi Onah.
"Ku abdi wé ngisikan mah, Ema ka masjid, nitip kanggé zakat Fitrah!" ceuk Ai Titi.
"Ti mana duitna? Béas gé ngan aya saléter!" ceuk Bi Onah. "Sakedap nya, Ma!" Ai Titi ngaléos ka kamarna. Teu lila geus nyampeurkeun deui. "Tah, Ma...!" Ai Titi ngénéngkeun céngcéléngan hahayaman. Pro...! Dipeupeuskeun. Duit pabalatak dina samak. "Cuang beulikeun baju Ai wé, nya? Améh isukan ginding!" ceuk Bi Onah bari ngumpulkeun duit. "Ih, ari Ema. Wajib mana, mésér acuk lebaran atanapi mayar zakat Fitrah?" témbal Ai Titi, sorot panonna katumbirian.
Gebeg. Leungeunna nu keur anteng nulis aya nu metot. Sakelasna nu récét nungguan root hujan ayeuna jiga gaang katincak. “Naon?” Marni nyureng. Holis pageuh teu ngalésotkeun ranggeumanana, paadu teuteup sakedapan méméh Marni dibetot kaluar ti kelas ka tengah lapang ka handapeun hujan teu maliré Marni nu peperejelan hayang leupas. “Ih, ari Holis ku naon? Jiga nu kasurupan!” Marni gogorowokan ngéléhkeun séor angin jeung hujan tapi teu walakaya jang ngaleupaskeun dirina. Ranggeuman Holis jadi kana dua leungeunna. “Marni!” pokna patarik-tarik jeung hujan. Marni kerung. Uleng. “Percaya teu? Holis bisa ngeureunkeun ieu hujan?” neuteup langsung ka jero mata Marni nu wening. Lalaunan, ranggeumanana leupas. Ranggah ka langit, “Hujaaannn! Heup! Eureun!”. Marni nu jibrug ngabigeu teu kiceup-kiceup neuteup Holis. “Hujaaannn! Pliiisss! Eureun heula ayeuna sangkan Marni percaya yén Holis bogoh ka Marni!” gorowokna tarik naker. Babaturan hareupeun kelasna surak. Marni nu ngajenghok gogodeg tuluy napelkeun curukna semu médéng kana taarna sorangan méméh lumpat.
SOR, duwegan kalapa héjo. Gula kawung meunang ngurud ‘na kararas. Regot diinum. Caina karasa meueut. Kawas imut anjeun. Nyaksrak kana saban ringkel urat. Nyieuhkeun sésa halabhab. Sabada saparat beurang ngawelah lemah. “Kadé ulah capé teuing, apan hanca pajengeun sakitu upluk-aplakna.” Sora anjeun, lirih. Tungtung karémbong ngusap késang dina tarang kuring. Seungit pucuk entéh. Sakilat ramo anjeun diranggeum. Diantelkeun kana pipi. “Keusrak, nya, Kang? Tos séép ku sasanggaleun.” Héhérang soca seuseukeut panah. Niruk mamaras. Kuring gideug bari imut. Keur Akang mah salempay sutra, Geulis. Ramo gawé, ramo rancagé, ramo nu angger mépéndé.
Di landeuh, walungan patingarileu. Caina palid ka hilir. Tuturubun lebah curug, antaré ‘na lebah leuwi. Tapi tara kadéngé rumahuh sanajan kudu ngaluncatan batu, nyorang sédong. Kawas anjeun. Tara ngangluh sanajan nyorang tanjakan. Tara humandeuar mangsa nyosoh heucak. Bangbaluh teu weléh dibungkus imut. Padahal Akang hoyong nguping renghik anjeun. “Ngangluh moal mecatkeun huut tina gabahna, Kang.” Reup peureum. Dunya mabra.** (14-07-2014)
Gebrug. Tipaparétot kaluar. Buuk cepakna awut-awutan. Baju ngaléléké. Nyoléndang kantong, ngagigiwing sapatu téplék sabeulah. Can kaburu dipaké. Garudas-garidus.
“Dasar lebokeun tétélo. Teu nyaho wayah. Bangké! Babi!” Kutuk gendeng.
Matapoé muncereng, teu ngiceup naranjangan awakna. Ngungkug muru setopan beus. Clak, naék jalur limalas.
“Alun-alun, kiri!” Tuturubun ngajugjug pangreureuhan maneuh. Tempat nengtremkeun atina, mun pareng rungsing ngabarungsinang. Ndalem Musikanan. Gék, handapeun iuh-iuh caringin.
“Raimu kusut buanget. Gégéran menéh, karo bapa sambungmu, po?” Haré-haré. Kusiwel. Pelenyun.
“Ora éntuk ngroko nengkéné, Pi! Ngajéni sing poso.”
“Saiki, ora ono ngajén-ngajénan. Ononé, jegal-jegalan. Karo, sikut-sikutan!”
“Bocah uédan. Dikandhani, ngéyél!” Mbah Giyem, ngagebés, ngosom. Sisigna nyuhid.
Gending Sabrangan, laju gending Ladrang, ngungkung, ngawirahma. Koréjat! Tina sarigsig beusi, paneuteupna museur. Cipta, karsa, raga, rasa, milu ngacacang. Ngaréngkénék. Nyerimpi! Titik pancer madhab papat, disaba ku bentik leungeun katut keleter ramo-ramona. “Serimpi Babul Layar”, ngajaul ka alakpaul. Na tungtung impi. Aya kakangen mokaha ngagalura. Nganti balébat. Susuganan ngolébat. Liwat!
"Ema, Ujang mios, Ujang seja ngadu nasib di nagri deungeun. Hampura Ujang, Ema." Bareng jeung cipanon, tarang si Ujang nu lir téja mentrangan nyuuh kana lahunan indungna.
"Bral Sujang, Ema nu sakuduna ménta dihampura. Hidep kudu nandangan panghina batur, alatan hirup urang nu batan sakieu. Ngan ukur do'a bekel ti Ema. Tong hariwang Sujang, sanajan kaayaan awak sabeulah, umur geus cueut ka hareup, Ema masih bisa nyambung poé." Indungna bari ngusapan sirah si Ujang.
"Ema, lamun seug Lebaran ayeuna Ujang teu mulang, lain harti teu bakti ka anu jadi indung, tapi Ujang teu sudi ngambeu bau sungut jalma nu teu weléh ngajejeléh. Ema, lamun seug Ujang ngumbara salawasna, dina éta miliaran kilométer, aya Ujang keur galungan, bégalan pati jeung kahirupan. Ema ogé tong hariwang, Ujang bakal meunang, sabab pakarang Ujang do'a jeung kasono Ema".
Ditakdirkeun tepung deui 'na ieu karéta. Batin teu eureun sukuran ka Pangéran, sabot nyérangkeun pamandangan di luareun jandéla. Ngan, sakapeung panon jeung ceuli téh asa diturihan hinis. Peurih kabina-bina, nempo manéhna uplek jeung nu di gigireunana. Uyuhan daék ngarangkep jeung aki-aki, ih! Euweuh pupurieunana. Kasép kénéh aing!
Kuliah Subuh ka masjid agung, caritana mah. Sangkan euweuh nu curigaeun, kopéah dipakékeun kana sirahna. Duh, bagjana. Leumpang pagégéyé 'na jero hiji sarung. Galécok, bari meusmeus mongpokan ceuli séwang-séwang, bati katingker ku dor-darna mercon. Jalan HZ Mustofa nu jadi saksi. Éndahna cinta jaman sakola.
Lamunan kagareuwahkeun, basa éta aki-aki perlénté turun di setatsion Gombong. "Ngalamun, nya?" cenah, ditéma ku nyodaqohkeun imutna nu ngirut. Atoh. Reuwas. Hémeng. Pagalo jadi hiji. "Saha nu nembé?" cekéng, bari jajantung mah anteng tatalu. Teu ngajawab, kalah ngangkat taktakna dibarung ngadilak. Gunung és bitu. Uplek. Nyambung-nýambungkeun lalakon lawas. Kembang sataman laligar deui, tutas ngadéngé iber pikabungaheun. Anyar pipirakan, cenah.
Ngimeutan partitur aransemén anjeun nu anyar pisan. Introduksina jumarigjeug léléngkah halu. Aya ciri notasi panggeuing ulah dirumpak, ngarandeg, manjangkeun, mondokan, atawa ngajeten teu ingkah di dinya. Kalan-kalan ucad-aced siga staccato atawa permata kumaha kahayang. Aya wates bar demi bar kahirupan anu kudu disorang tésis ketukan kahiji atawa arsis ketukan kadua. Da Capo atawa mulang deui ka pangbalikan. “Ieu konci F mayor tujuh min lima,” ceuk anjeun ngaharéwos. Aya rasa dumeling kakeueung kalalar sora gembrung hitarna. Tétéla mayor jeung minor hésé ngabédakeun. Lir kelir bodas jeung hideung jadi kulawu. Introduksi, réalistis, interlude campuh pagalo jeung émosi. Antukna hirup kumaha béhna wé, rék aransemén komposisi anyar atawa balik deui ka anu heubeul. Teu langkung anjeun.
Kuring cai di sagara. Digulung jadi lambak. Diséréd ka basisir, digusur deui ka puseur sagara. Dipaksa ngusapan kikisik, dibabétkeun deui kana koral. Kuring. Teu cécél teu bocél. Kuring keukeuh ngajirim cai. Di sagara.
Kuring cai di sagara. Dicician satangki peueut teu ngarobah kuring jadi amis. Dijadikeun pamiceunan teu ngarobah kuring jadi najis. Diawuran angka, beureum, héjo, konéng, kuring angger hérang. Bulao, paeunteung jeung langit. Kuring. Teu galideur. Keukeuh jadi cai. Di sagara.
Kuring cai di sagara. Ditauran ti tujuh wahangan kuring teu mudal. Dikompa ka tujuh pasawahan kuring teu nyaatan. Cai sagara tara ngurangan. Panceg dina kadar.
Kuring cai di sagara. Diheureuyan bulan kuring ngamuk jadi tsunami. Ngaburak-barik. Narajang. Ngancurkeun. Malidkeun. Méméh balik deui ka sagara, tampa rasa rumasa.
Ngaleut ngeungkeuy saanak oncu, nganteurkeun Abah Sakam ka Puskésmas. Gugurupuh oncu nu lalaki néangan mantri, keur ngarawat akina nu perang ngalawan panyakit. Geus dua poé Bah Sakam teu éling, koma lantaran teu bisa muak.
Peuting mimiti di rumah sakit, kulawargana ngaraji. Nu besuk piligenti daratang ngabantu du'a keur Abah. Ngan angger teu usik leungeun-leungeun acan, komo muak mah. Rasa héman, nyaah ngagolontor peuting harita ka Abah anu ngagolér lungsé na ranjang puskésmas. "Énjing mah kedah dirujuk karumah sakit gedé! " Ceuk mantri.
Isukna geugeuraeun Abah didorong, pindah kana mobil ambulan. Inget ceuk mantri, lamun taggal 18 Abah tacan muak baé, nyawana moal katulungan. Ambulan dikebut satengah ngapung, cimata tingcurulung gigireun Abah, du'a murudul binarung ingsreuk. Reg, ambulan eureun, macét, kapegat nu ngaguruh, parawéy Agustusan ka alun-alunkeun. Nu di jero mobil pasrah. "Hampura anak Bah!" nyium beuteung Abah. Simpé... Barang sirineu detik-detik proklamasi ngahiung, "Brooot...!" Abah muak. Gurinjal, ngacungkeun peureup, "MERDÉKA...!!!"
Ras kana lalampahan sabulan katukang. Mangsa lekasan puasa. Harita Beus ninggalkeun terminal Cicaheum. Sajajalan kakuping anu takbiran, matak ketir, inget kana sagala dosa salila sataun. Muatan kacida lobana, mani poék. Jok dua urangeun ku tiluan, kitu deui jok tilu urangeun ku opatan, teu majar kumaha saroléh. Sanajan aya ogé anu nangtung. Tapi anging sifat manusa, masih hayang nyieun dosa. Lalaki anu nangtung tukangeun teu daék cicing, élékésékéng, gigilisiran, sakapeung ketrak ketruk kana tonggong. Padahal cikénéh diumumkeun, lebaran téh isukan tgl 28 Juli 2014. Lebah Nagrég, wanci magrib panumpang geus ngorotan, tapi manéhna teu daék ingkah. “Pak Supir merhatoskeun kaca anu ka pengker!” Lebah mudun dikebut, sorolok téh manéhna ngajongjolong “jegér!” Kaca eundeur, blak nangkarak, ngabebengkang. Reg, beus eureun hareupeun masjid. “Klik lampu di caangkeun.” Barakatak anu rék nulungan téh saleuseurian. “Tikukurna cindeten kénéh dina Jandéla… téwak!” manéhna sadar, koréjat hudang, metot Sléting, jrut-turun. Sasatna notogkeun karep
“Wengi tadi salira imut ka saha. Teuteup asih nyérédét mudunkeun lenyap. Wengi tadi salira imut ka saha.
Linduh soca mariis peutingan manis…” Ngagalindeng suanten Mamih Uun Muliawati, halimpu, maréndé haté nu kalimpudan ku simpé.
Asa inget ka Eulis, nu kiwari keur nyuprih pangarti di nagri deungeun. Tacan lila Karék genep bulan, tapi rarasaan téh asa geus mangtaun-taun. “Eulis, asa ngalangkang ringkang salira, siang wengi Kang emut ka salira.” kasono ukur disidem dina jero haté.
Teuteupna nu anteb pinuh kageugeut, mo bisa dibangbalérkeun, najan tujuh putri nu turun ti kahyangan ngajéngjréng di hareupeun.
Aya talaga kagambar dina soca nu canémbrang hérang, matak betah lalayaran sakalian bari kokojayan, nyeuseup peueut kadeudeuh nu geus maneuh.
Éta imutna, nu matak ting jaredud kana jajantung, matak ngelepek lalaki épés méér. Teu bisa leungit tina ingetan. “Lis, imut salira poma ulah dikasasahakeun. Éta deuih teuteup geugeut nu geus maneuh, omat cangkreud pageuh.” Haté ngocoblak meupeus simpé.
"Cik, kang kuli-kuli ngaduk! Damel téh mung kulem sareng moyan," ceuk Conah.
"Sabar, Nyi! Sugan isuk meunang gawé," jawab Cendil.
"Hayoh wé manawi énjing. Abdi téh capé. Dikungkung teu diawur, dicangcang teu diparaban. Kalah abdi nu nganapkahan akang! Emut waktos akang hoyong ka abdi! Saur akang badé disenangkeun. Mana, Kang? Mana?"
"Kupingkeun, Geulis! Saha nu badé tunggon bumi! Sakitu salira tara betah di bumi."
"Aeh-aeh...! Ieuh, aing mah apan usaha! Naha teu karasa ku tetelih sia?" Conah nyeuneu.
"Éta pamatuk kawas lain ka salaki. Cik saring babacot téh!" Cendil teu éléh gorowok.
"Ieh..., salaki nu kumaha heula nu kudu dihargaan téh? Nu gadagna hardolin?"
"Meunggeus, gandéng! Euweuh kaéra ku tatangga."
"Naha maké jeung éra? Sia nu kudu éra mah. Ngawin aing téh ngan ukur mihapékeun," teu kembat kaburu Cendil ngantelkeun curuk kana biwir Conah. Regeyeng Conah dipangku, sup ka kamar. Sakedapan simpé. Teu sawatara lila kadéngé sora nu buk-bek bari tingceukeukeuk.
Dina unggal lolowong panto nu muka, manéhna tumanya. Dituturkeun ku ingsreuk budak awéwé nu ngiclik tukangeunana. Klik. Bray. Ronghéap.
“Kantos ningal Si Étéh ieu?” Cenah. Lumengis. Panonna mendet citangis. Nu ditaranya ukur rampak gigideug. Basa mencrong foto digital nu diasongkeun. Kabéh euweuh nu arapaleun.
Jorélat deui. Manéhna. Kadua budakna. Mapay seselekéna jalan dayeuh nu rarembet ku ringkang warna jeung gebur ungkara . Unggal iklan dititénan. Unggal gambar ditengetan. Rundag-randeg hareupeun jeblag panto teuing nu ka sabaraha. Tumanya deui. Nyamos deui.
Wanci sumedeng reup-reupan. Budak awéwé téh katara bangun nu lungséeun pisan. Ingsreukna teu kadéngé deui. Leumpangna mimiti ngalénghoy. Bangun rampohpoy.
Di juru alun-alun dayeuh ramatloka, manéhna mung nyaksian budakna nyanghunjar lambar. Laju milu gempar jeung barudak pantaranana nu geus tiheula ngareureuhkeun sora.
Manéhna. Bati ngusapan dada. Panonna mureleng ka luhur. Neuteup langit kinayungan. Norah reueuk palintangan. Lalaunan awakna muih. Lelet pisan. Laju nyangreud. Ngagadeud. Mirupa lolongkrang password.
"Geus harga mati, aing kudu indit, meungpeung Agustus, bulan héroik pikeun bangsa urang mah kapanan. Allohuakbar!" salakina gilig. Gutrut ngeusian data jeung kasanggupan Jihaduljihad. Biur...
"Gusti hampura kula, batan amanah kulawarga kaburu kojor!" éwéna gilig, muka papakéan. Di luar, nu euyah-euyahan pawéy Agustusan, méh-méhan teu kadéngé raména, kasilep hégak katua paniciana.
"Alhamdulillah" haren, kupédah mahi. Anak tunggalna salamet dioperasi.
"Éta nu jihad ka Paléstina, horénganan mah dibayar nyah, ja bisa ngoperasi anakna sagala!" urang lembur galécok. Jarebi. Nu dikonokeun ngalimba. Jaro ngadilak ka nu ngeluk.
"Sing sabar né, sugan Agustus hareupna deui mah, bapa dia mulang..." ngagebrét hujan cimata, di imah nu dicap Islam Radikal.
Kamus Mini :
- haren = atoh
- éwéna = pamajikanana
- dikonokokeun = diomongkeun
- Jaro = lurah (kokolot kampung atawa désa)
- né = néng (panggilan ka anak awéwé
Bus. Gék diuk. Antri. Batur heula. Hiji keur digawéan. Dua urang ngajejentul.
Lila. Sahulu lima wélas menit. Méh sajam nungguan. Kakara kagiliran.
"Sok mangga, Pa." ceuk manéhna. Jempol nuduhkeun kana korsi. Giak kuring pindah.
"Kumahakeun, Pa?"
"Pondokeun wéh, Jang!" témbal kuring.
Teu talangké. Srot...srot, cai na sprayer disemprotkeun. Karasa tiis lebah embun-embunan.
Sedot...sedooot, disisiran. Drttt...drttt, gunting listrik neukteuk buuk. Krés...krés, dizig-zag dirarapih. Sret...sret, dikérok cambangn. 10 ménit bérés.
Song 10 réwu. Dipulangan 5 réwu.
"Ning dipulangan, Jang? 10 réwu lin?"
"Nya sakitu téa biasana, Pa. Bapa mah luar biasa." Manéhna nyéréngéh.
Kuring ngusap sirah. Buuk ukur sisina.
"Na ari sia. Abong kéna..." Teu kebat.
Karék sapuluh kuriling joging téh, basa anu ditukangeun nyuruntul miheulaan.
"Punten..." Ngomongna bari seuri.
Dijawab ngan ku unggeuk. Da puguh keur konséntrasi ngitung kurilingan ku dzikir.
"Kunaon kamari teu joging? Kotka reuwas. Ning geus aya gigireun deui.
"Sanés jadwal." Pondok kukuring dijawabna. Ké... Naha ieu téh bet jadi milu nguriling jeung kuring. Di halonnan léngkah, miluan. Ditarikkeun, milu tarik. Ah teu adeuh yeuh jelema téh.
"Resep nya kiatan. Cobi pami punbojo kawas 'Néng. Pasti séhatna." Teu ditémbalan.
"Saé badanna, seger kulitna, socana seukeut."
Aéh murel. Mangkaning juh kuliling deui. Kuring eureun bari muncereng.
"Wey... Tong macem-macem. Sing sopan. Anjeun salah jelema!" Manéhna molohok reuwaseun. Terus eureun, kuring mah terus lumpat deui.
"Umaaah...! héy Papap! Ieu Umah nu sok ku Mamah dicarioskeun téa. Nu ngaos sareng Mamah. Umah ieu punlanceuk." Babaturan ngagentraan.
Kuring muka maskér. Bari nyimpen salam leungeun na dada.
"Umah." ceuk kuring.
Teu némbalan. Hareugeueun.
Awak geus lalungsé. Sésa capé gawé. Rék saré, can tunduh. "Ah lalajo TV we," gerentes haté. Bray, TV hurung. Gep, rémot dibawa. Hiji-hiji tombol dipencétan jiga keur ngetik SMS dina HP. ti angka nol nepi ka angka salapan geus parat dipencétan, tapi masih kénéh can ka panggih chenel nu saluyu jeung kahayang. Rét ka hareup. pamajikan keur anteng BBM-an jiga budak ngomé cocooan. Saparapat jam teu karasa. Tombol rémot dipencétan deui nepi ka jempol ngagedéan. Tek, tombol no 5 dipencét. Bréh, haté nyangked kapincut ku siaran langsung mengbal timnas U-19. Rémot bisa ngagoléhé dina sisi témbok. nonton méngbal bari gogoléran. Aya ku tegep. méngbal téh beuki lila beuki ramé. Tapi mata beuki cepel. Reup, saré. Barang hudang TV geus nyireum.
"Jadol téh... teu puguh méngbal téh, mana nu meunang?" golédag saré deui.


c: text/html

text:
Kanari
Kanari nyaéta genus ti kira-kira 75 spésiés tuwuhan tropis ti kulawarga Burseraceae. Asal tuwuhan ieu téh ti Afrika tropis, Asia kidul, Nigeria kidul, Madagaskar, Mauritius, India, Cina kidul, Indonésia, sarta Filipina. Jangkungna tuwuhan anu héjo terus sapanjang taun ieu bisa ngahontal 40-50 méter. Nurutkeun International Union for Conservation of Nature and Natural Resources (IUCN) spésiés Canarium kipella anu éndemis di Indonésia kaancam sirna.
Pamangpaatan[édit | sunting sumber]
Sawatara spésiés miboga siki anu bisa didahar, ogé dipikawanoh minangka kacang kanari. Canarium indicum sarta Canarium ovatum nyaéta jinis-jinis anu kawentar sikina di Indonésia sarta Filipina. Spésiés Canarium luzonicum kawentar alatan ngahasilkeun resin elemi.
Canarium odontophyllum kawentar ku buahna anu rasana jiga buah alpuket. Buahna bisa didahar sanggeus dikeueum dina cai haneut. Buah spésiés ieu ngandung protéin, karbohidrat, sarta lemak sahingga cocog dijadikeun bahan kadaharan. Jinis ieu diwanohkeun ayana di Kalimantan nepi ka Australia. Buah tuwuhan ieu ogé mindeng jadi bahan kadaharan lemur di Madagaskar.
- Spésiés petingan

robotstxt: allowed

filter: keep


text:
Angsana
Angsana atawa Pterocarpus indicus nyaéta tuwuhan nu daunna murudul dina mangsa nu tangtu nu mangrupakeun spésiés Pterocarpus nu asalna ti Asia Tenggara, Australasia kalér, jeung kapuloan Samudera Pasifik, Kamboja, Cina paling kidul, Timor Timur, Indonésia, Malaysia, Gini Anyar Papua, Filipina, Kapuloan Ryukyu, Kapuloan Solomon, Thailand, jeung Viétnam.[1]
Daptar eusi
Gambaran[édit | sunting sumber]
Angsana mangrupakeun tuwuhan gedé anu jangkungna bisa ngahontal 30–40 m, kalayan diaméter tangkalna bisa nepi ka 2 m. Panjang daunna 12–22 cm. Kembangna dihasilkeun dina ranggeuyan nu panjangna 6–13 cm sarta ngandung sababaraha kembang; kembangan ti bulan Pebruari tepi ka Méi di Filipina, Bornéo jeung Malaysia. Kembangna rada seungit sarta makuta kembangna boga warna konéng atawa jingga semu konéng. Buahna saperti kacang nu diaméterna 2–3 cm nu dikurungan ku jangjang membran datar nu diaméterna 4–6 cm anu ngabantuan panyebaranana ngaliwatan angin. Ieu jangjang ngandung hiji atawa dua binih nu asak dina jero waktu 4-6 bulan, sarta warnana jadi coklat mangsa garing.[2][3]
Kaguna[édit | sunting sumber]
Kai angsana anu teuas, tur warnana beureum, tahan ku sarangga sarta ambeuna seungit érmawar. Ieu kai dipaké pikeun dékorasi jeung nyieun furnitur. Kembang angsana dimangpaatkeun salaku sumber madu sedengkeun daunna digunakeun pikeun sampo. Kembang jeung daunna bisa didahar. Ieu tuwuhan oge jadi sumber résin. Dina pangubaran tradisional, angsana dipaké pikeun merangan tumor lantaran ieu tuwuhan ngandung polipéptida dina daunna.
Ngaran tempat[édit | sunting sumber]
Urang Sunda mindeng méré ngaran patempatan ku ngaran tuwuhan. ti antara tempat anu dingaranan ku ngaran tuwuhan angsana nyaéta:
Rujukan[édit | sunting sumber]
- ↑ International Legume Database & Information Service: Pterocarpus indicus
- ↑ Danida Seed Leaflet: Pterocarpus indicus (pdf file)
- ↑ Purdue University New Crops: Pterocarpus indicus
- World Conservation Monitoring Centre (1998). Pterocarpus indicus. 2006 IUCN Red List of Threatened Species. IUCN 2006. Dipulut ping 11 May 2006. Listed as Vulnerable (VU A1d v2.3)
- PIER species info: Pterocarpus indicus


text: 1Anaking! Bapa nulis ieu teh kalawan tekad ngelingan, malar aranjeun ulah milampah dosa. Dina ayana oge anu milampah dosa; di Anu jumeneng Rama mah aya Anu adil, Anu pingabelaeun urang, nya eta Isa Al Masih. 2Nya Al Masih ku anjeun anu ngahapunten dosa teh. Nu dihampura teh lain dosa urang bae, tapi oge dosa sakabeh jelema saalam dunya. 3Kumaha jalanna sangkan urang enya-enya wawuh ka Anjeunna? Ku jalan anut, tumut kana dawuhan-dawuhan Allah. 4Ngaku wawuh ka Anjeunna, tapi teu nurut kana timbalana-Na; eta teh, tetela bohongna; jelema anu kitu teh henteu kaancikan ku bebeneran. 5Sabalikna, pikeun anu nurut kana timbalana-Na, saestuna kaasihan Allah teh geus sumerep sumarambah sajeroning dirina. Upama geus kitu, tanwande baris karasa enya-enya yen bener urang teh hirup geus manunggal jeung di Allah. 6Jadi, sing saha anu ngaku yen hirupna geus manunggal jeung Allah, lampahna ge kudu sakumaha lampah Al Masih. 7Paramitra! Ieu anu ditulis di dieu teh, lain timbalan anyar; sabalikna, nya anu lawas keneh bae, anu geus kungsi kadarenge ku dulur-dulur ti barang mimiti diwawarkeunana. 8Tapi papadaning kitu, memang ieu teh anyar, nya eta hal anu sayaktina ngeunaan salira Al Masih sarta oge ngeunaan aranjeun. Sabab poek teh, nya geus musna; diganti ku caang padang. 9Ayeuna, sing saha anu ngakukeun dirina lumampah di alam caang, tapi ijid ka papada kaula; eta hartina manehna masih keneh hirup di alam poek. 10Anu hirup di alam caang mah ka papada kaula teh nyaah, tur pamohalan kana nyangka goreng. 11Anu ijid ka pada kaula mah hirupna teh aya di alam poek keneh, teu nyaho kudu jig ka mana. Sabab euweuh nu katenjo manehna, lantaran ku poek tea. 12Barudak! Ieu bapa nyuratan teh rek ngabejaan; ku karana pajenengan Al Masih, dosa maraneh teh geus dihampura. 13Bapa-bapa! Simkuring nyuratan teh lantaran aranjeun geus kenal ka Anjeunna, nya eta anu geus jumeneng ti kawitna. Paranonoman! Kuring nyuratan teh lantaran aranjeun geus sanggup ngelehkeun pangajak Setan. 14Barudak! Maraneh teh ayeuna mah geus wawuh ka Anu jumeneng Rama. Bapa-bapa, sakali deui: Aranjeun teh geus kenal ka Anjeunna, nya eta Anu geus jumeneng ti kawitna. Paranonoman! Tetela aranjeun teh digjaya; salian eta, pangandika Allah ge geus ngancik di aranjeun sarta aranjeun teh enggeus ngelehkeun si Jahat. 15Ulah rek kabungbulengan ku kadunyaan katut sagala unak-anikna. Anu batinna kaered ku kadunyaan mah, mustahil kaancikan ku asihing Nu jumeneng Rama. 16Sabab dunya mah ngan jadi enggon kahayang jasmani wungkul, enggon pangajak mata, enggon hirup angkuh, enggon kahayang-kahayang anu asalna ti dunya, lain ti Nu jumeneng Rama. 17Padahal dunya katut sagala rupa anu matak kabungbulengan teh, keuna ku musna. Sabalikna, jelema anu tumut kana pangersa Allah mah, baris hirup salalanggengna. 18Anaking! Ayeuna teh geus jaman ahir. Geus nepi kana wancina datang si Dajal anu bareto disebut-sebut tea. Ayeuna, eta dajal-dajal teh geus loba nu narembongan. Eta, ciciren yen ayeuna geus jaman ahir. 19Ari jelema-jelemana mah, asal ti urang-urang keneh. Ngan maranehna geus naringgalkeun. Ma'lum tadina ge, miluna henteu niat saenyana. Cacak mun niat enya ge, tangtu tetep ngahiji jeung urang. Ku kituna tetela, yen maranehna, ti mimiti keneh oge geus henteu kaasup ka urang. 20Tapi aranjeun, dulur-dulur, geus dipaparin kakuatan ku Al Masih, geus dibekelan ku pangarti. 21Jadi, disuratan soteh, ku simkuring, lain ku sabab aranjeun can ngarti kana eta kayaktian. Malah sabalikna, nya eta ku lantaran geus ngalarti kana hal eta; tur ngarti, yen ti nu sayakti mah pamohalan bijil bohong. 22Saha Tukang bohong eta teh? Lain sasaha deui, lian ti nu nyebutkeun yen Isa teh lain Al Masih. Eta teh si Dajal, anu embungeun ngaku, boh ka Nu jumeneng Rama boh ka Putra-Na. 23Sabab sing saha anu nampik ka Putra, tegesna nampik ka Anu jumeneng Rama. Sing saha anu narima ka Putra, tegesna narima ka Anu jumeneng Rama. 24Ku sabab eta, cekel sing pageuh amanat anu geus katarima ti barang diwawarkeun teh, masing nyantel dina hate. Lamun kitu, tinangtu aranjeun baris bisa reureujeungan, boh jeung Putra, boh jeung Anu jumeneng Rama. 25Da pahlana mah sakumaha anu enggeus dijangjikeun tea, ya eta hirup anu langgeng. 26Tah simkuring ngabejaan, yen aya jelema-jelema anu nyoba-nyoba rek nyasabkeun aranjeun. 27Sukur pisan aranjeun geus meunang kakuatan ti Anjeunna jeung diaping ku Ruh Allah. Jadi teu perlu ku pangajaran ti nu sejen deui. Sabab sagala perkara oge, ku Ruh Mantenna geus diwurukkeun ka aranjeun; tur kalawan sayaktina, taya bohongna. Cekel kabeh eta piwulang teh jeung sing tetep satuhu ka Anjeunna. 28Ayeuna, anaking, sing tetep satuhu ka Anjeunna, supaya ari Anjeunna sumping aranjeun henteu rumegag jeung teu kudu era-era ngadeuheus. 29Aranjeun mo bireuk deui yen Anjeunna teh adil bener. Ku sabab eta, masing inget, yen sing saha anu hirupna adil bener, baris diangken jadi putra Allah.


text:
Pangkalanpari, Jatitujuh, Majalengka
Pangkalanpari nyaéta salasahiji désa di kacamatan Jatitujuh, Kabupatén Majalengka, Propinsi Jawa Barat, Indonésia.
Daptar eusi
Sajarah[édit | sunting sumber]
Sajarah ngaran[édit | sunting sumber]
Ceuk carita ti sesepuh desa, Pangkalanpari asalna tina kecap pangkalan nu hartina tempat, jeung pari nu hartina pare. Hal ieu kusabab aya blok atawa paaswahan nu sanajan geus dibeuleum jeung diarit, parena tara kungsi beak atawa bakal tuwuh deui sanajan teu dipelakan oge, sok padahal melak pare teh kudu ngaliwatan proses tandur jeung sajabana, kakara tuwuh parena. Tina carita ieu pisan, jalma-jalma nyebut wewengkon ieu pangkalan pari.
Profil Pamaréntahan[édit | sunting sumber]
Profil Daérah[édit | sunting sumber]
Wates Wilayah[édit | sunting sumber]
Géografis[édit | sunting sumber]
Démografi[édit | sunting sumber]
Atikan[édit | sunting sumber]
Poténsi[édit | sunting sumber]
Ti taun 2005, di Pangkalanpari diwangun sirkuit motor terpadu. Ngarana Gagaraji.


text:
Italia
Italia (Basa Itali: Italia), ngaran resmi: Républik Italia (Basa Itali: Repubblica italiana[7]), nya éta hiji nagara di Éropa kidul nu kawangun ti hiji samenanjung jeung dua pulo gedé di Laut Tengah: Sisilia jeung Sardinia. Italia tepung wates jeung Perancis, Swiss, Austria, jeung Slovénia. Nagara San Marino jeung Vatikan mangrupa énklave dina wewengkon Italia, samentara Campione d'Italia mangrupa éksklaf Italia di Swiss. Nagara Italia kaasup wewengkon saluas 301.338 km² (116.347 mil²) nu dipangaruhan ku iklim sedeng. Kalawan jumlah padumuk 60,4 yuta, Italia mangrupa nagara nu jumlah padumukna panglobana kagenep di Éropa, jeung pangpadetna ka-23 di dunya.
Saenggeus labuhna Romawi, Italia meupeus kana nagara-nagara leutik (kawas Karajaan Sardinia jeung Kadipatén Milan), tapi nagri ini dihijikeun dina taun 1861,[9] saenggeus lumangsungna période karusuhan nu kakenal kalawan istilah "Il Risorgimento" ("Kabangkitan"). Dina ahir abad ka-19, dina Perang Dunya I jeung Perang Dunya II, Italia ngajajah Libya, Éritrea, Somalia, Éthiopia, Albania, Rhodes, Dodecanese, jeung konsési di Tianjin, Cina.[10] Kiwari Italia miboga laku penting dina budaya, diplomasi, jeung militér Éropa jeung dunya, janten Italia mangrupa salah sahiji kakiatan régional.[11][12][13][14]
Daptar eusi
Étimologi[édit | sunting sumber]
Loba pimikiran ahli sajarah jeung linguistik ngeunaan étimologi ngaran "Italia".[15] Dumasar kana salah sahiji panerangan nu leuwih umum, istilah Italia (ti basa Latin: Italia),[16] dipinjem liwat basa Yunani ti istilah basa Oscan, Víteliú, nu hartina "lemah énéng" (cf. Lat vitulus "énéng", Umb vitlo "énéng").[17] Sapi mangrupakeun lambang séké-séké Italia kidul jeung mindeng digambarkeun neunggar ajag Romawi minangka lambang embungeun méré kamerdékaan Italia. Salian ti éta, aya ogé legénda, yén Italia dingaranan ti inohong nu namina Italus.[18][19][20]
Ngaran Italia awalna ngan digunakeun pikeun sabagian wewengkon nu ayeuna ngaranna Italia Kidul (dumasar kana Antiochus ti Syracuse, di bagian kidul samenanjung Bruttium). Tapi, dina masa Antiochus, istilah Oenotria jeung Italia mangrupakeun sinonim, jeung ngaran éta ogé digunakeun pikeun kalobaan Lucania. Saterusna, urang Yunani biasa nyebut "Italia" pikeun wewengkon nu leuwih lega, tapi baru dina wanci panalukan Romawi istilah éta bener-bener ngasupkeun sakabéh samenanjung.[21] MA CHE LINGUA èè??
Sajarah[édit | sunting sumber]
Hasil pangalian di sakabéh Italia nunjukkeun yén manusa modérn geus aya ti jaman Paléolitik, kira-kira 200.000 taun baheula.[22]
Wewengkon[édit | sunting sumber]
Italia dibagi kana 20 wewengkon (regioni, tunggal: regione); lima di antarana miboga status otonomi husus, ditandaan ku *:
- Abruzzo
- Basilicata
- Calabria
- Campania
- Emilia-Romagna
- Friuli-Venezia Giulia *
- Lazio
- Liguria
- Lombardia
- Marche
- Molise
- Piemonte
- Puglia
- Sardinia (Sardegna) *
- Sisilia (Sicilia) *
- Toscana
- Trentino-Alto Adige *
- Umbria
- Valle d'Aosta *
- Veneto
Géografi[édit | sunting sumber]
Italia kawangun ti samenanjung gedé nu manjang ka Laut Méditérania, bareng jeung dua pulo gedéna, Sisilia jeung Sardinia. Di wétan-kalér nya éta Laut Adriatik, di tenggara Laut Ionia, teras Laut Tirenia di kulon-kidul jeung Laut Liguria di kulon-kalér.
Pagunungan Apennina minangka tulang tukang samenanjung ieu, manjang ka arah kulon-kalér nepi ka ngagabung jeung Alpen, barisan pagunungan nu ngawangun lengkungan nu ngawatesan Italia di sisi kalér. Di wewengkon ieu ogé dipanggihan dataran alluvial gedé, dataran Po-Venesia, nu dialiran ku Walungan Po kalawan loba anak walunganna ngalir ti Alpen, Apennina, jeung Dolomites. Walungan kondang nu séjén kaasup Tiber, Adige, jeung Arno.
Titik pangluhurna nya éta Gunung Blanc (Monte Bianco) dina 4.810 m. Sanajan kitu, Italia biasana leuwih dipatalikeun jeung dua gunung api nu katelah: Vésuvius deukeut Napoli jeung Étna di Sisilia.
Démografi[édit | sunting sumber]
Padumuk Italia kalobaannana ngagem agama jeung ngagunakeun basa nu sami tapi kalawan budaya, ékonomi, jeung politik nu rupa-rupa. Italia miboga kapadetan padumuk panggedéna kalima di Éropa kalawan 196 padumuk per kilométer pasagi. Grup minoritas padumuk asli leutik jumlahna.
Sanajan Katolik Roma mangrupakeun agama mayoritas (85% nu babar di Italia umumna agamana Katholik), aya sababraha komunitas nu mangrupakeun bagian Garéja Protéstan, jeung ogé Bené Roma nu geus ngalaksanakeun Judaisme di Italia dina rébuan taun. Jeung aya ogé komunitas imigran Muslim.
Tempo ogé[édit | sunting sumber]
- Anoia
- Daptar tokoh Italia
- Basisir Amalfi
- Hubungan luar nagri Italia
- Islam di Italia
- Daptar Univérsitas di Italia
- Militér Italia
- Pariwisata di Italia
- Transportasi di Italia
- Mafia
- Vespa
Catetan suku[édit | sunting sumber]
- ↑ "Ethnologue report". Ethnologue.com. Diakses pada 30 Oktober 2010.
- ↑ (It.) "Monthly demographic balance: January–November 2010". Istat. 28 Maret 2011. Diakses pada 2 April 2011.
- ↑ a b c d "World Economic Outlook Database, October 2010". International Monetary Fund. Diakses pada 20 Pébruari 2011.
- ↑ "Distribution of family income – Gini index". CIA – The World Factbook. Diakses pada 9 Juli 2010.
- ↑ "Human Development Report 2010". United Nations. 22 Oktober 2010. Diakses pada 5 Nopémber 2010.
- ↑ "Comune di Campione d'Italia". Comune.campione-d-italia.co.it. 14 Juli 2010. Diakses pada 30 Oktober 2010.
- ↑ Di Italia, basa-basa séjén ogé diakuaan salaku basa wewengkon dina Piagam Basa Régional jeung Wewengkon Éropa. Ngaran resmi nagara Italia dina sakabéh basa-basa éta nya éta:
- basa Émiliano-Romagnolo: Ripòbblica Itaglièna;
- basa Friulian: Republiche Taliane;
- basa Ladin: Republica taliana;
- basa Lombard Kulon: Repùblega Taliana;
- basa Neapolitan: Repubbreca italiana;
- basa Piemonte: Repùblica Italian-a;
- basa Sardinia: Repubrica Italiana;
- basa Sisilia: Ripùbblica di Tàlia;
- basa Vénésia: Republica Tałiana
- ↑ "European Rennaisance and Reformation"..
- ↑ "Unification of Italy". Library.thinkquest.org. 4 April 2003. Diakses pada 19 Nopémber 2009.
- ↑ "The Italian Colonial Empire". All Empires. Diakses pada 30 Oktober 2010.
- ↑ "jstor.org". Links.jstor.org.
- ↑ M. De Leonardis, Il Mediterraneo nella politica estera italiana del secondo dopoguerra, Bologna, Il Mulino, 2003, hal. 17
- ↑ "carabinieri.it". Translate.google.com. Diakses pada 30 Oktober 2010.
- ↑ (1998-11-24) books.google.com, books.google.com. URL accessed 30-10-2010.
- ↑ Alberto Manco, Italia. Disegno storico-linguistico, 2009, Napoli, L'Orientale, ISBN 978-88-95044-62-0
- ↑ OLD, hal. 974: "first syll. naturally short (cf. Quint.Inst.1.5.18), and so scanned in Lucil.825, but in dactylic verse lengthened metri gratia."
- ↑ J.P. Mallory and D.Q. Adams, Encyclopedia of Indo-European Culture (London: Fitzroy and Dearborn, 1997), 24.
- ↑ Dionysius of Halicarnassus, Roman Antiquities, 1.35, on LacusCurtius
- ↑ Aristotle, Politics, 7.1329b, on Perseus
- ↑ Thucydides, The Peloponnesian War, 6.2.4, on Perseus
- ↑ Pallottino, M., History of Earliest Italy, trans. Ryle, M & Soper, K. in Jerome Lectures, Seventeenth Series, hal.50
- ↑ Kluwer Academic/Plenum Publishers 2001, ch. 2. ISBN 0-306-46463-2.
Tumbu kaluar[édit | sunting sumber]
Tingali ogé Italia di Wikivoyage
- (it) Portal resmi
- (it) Situs Kaprésidénan
- (it) Situs resmi Parlemén
- (en) Situs Kamenterian Luar Nagri
- (en) Peta Italia
Albania · Andorra · Arménia1 · Austria · Azerbaijan1 · Bélarus · Bélgia · Bosnia jeung Hérzégovina · Britania Raya (Inggris, Irlandia Kalér, Skotlandia, Wales) · Bulgaria · Céko · Dénmark · Éstonia · Finlandia · Géorgia1 · Hungaria · Irlandia · Islandia · Italia · Jérman · Kazakhstan2 · Kroasia · Latvia · Liechtenstéin · Lithuania · Luksemburg · Makédonia · Malta · Moldova · Monako · Monténégro · Norwégia · Perancis · Polandia · Portugal · Romania · Rusia2 · San Marino · Sérbia · Siprus1 · Slovakia · Slovénia · Spanyol · Suis · Swédia · Turki2 · Ukraina · Vatikan · Walanda · Yunani
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani


text:
Basa kosta
Basa Kosta nya éta kecap asalna tina basa Sangsakerta anu hartina asing, jadi basa kosta téh hartina basa serepan.[1] Sagala basa di unggal bangsa teu aya nu tulén sagemblengna .[1] Biasana sok aya baé kacampuran ku basa séjén.[1] Kitu deui Basa Sunda, loba meunang pangaruh ti bbasa séjén, sanajan urang ayeuna geus teu apal yén hiji kecap téh sabenerna mah lain pituin Basa Sunda.[1] Karéréaanana mah kecap kosta dina Basa Sunda téh tina basa Arab, pangna kitu téh bisa jadi lantaran pangaruh agama Islam anu dianut ku Urang Sunda.[2] Contona baé aya kecap kosta anu miboga basa pituin Sunda saperti : salat, zakat, malaikat, salawat, saréat, [[haji, tahlil, wulu jsb.[2] Aya ogé nu ngandih kecap-kecap Sunda nu tos aya, saperti: pajar(balébat), waktu(mangsa), kupu(barana,kulararga), napsi-napsi(séwang-séwangan), pakasaban(pacarian,pausahaan), miskin, masakat, malarata9kokoroa0, milik(boga), misil, ibarah(saperti,babandingan), paédah(guna), kuburan(paésan), kabar(beja), jsb.[2] Aya kecap Arab ani dipaké pikeun ngalemeskeun kecap-kecap sunda nu geus aya, saperti: abdi(kuring), wafat(paéh), patwa, pituah(papatah), jisim abdi(diri kuring), jsb.[2] Salian ti éta aya ogé kecap Arab nu dianggap kasar ku Urang Sunda nepi ka katimbang kudu dilemeskeun , saperti: maksud(maksad), salamet(wilijeng), sunatan(sepitan), waktu(waktos), salat(netepan), jsb.[2] Lian ti basa Arab jeung basa Protugis téh, Basa Sunda ogé meunang pangaruh tina basa Walanda, Inggris, cina, Persi, Sangsakerta, Jawa, Kawi, jsb.[2]


text:
Intrumental Suling Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Instrumental Suling Sunda Mp3
Kabogoh Jauh Instrumen Gendang Suling Kecapi Sundaflv Mp3
Kecapi Suling Sunda Senandung Alam Mp3
Kacapi Suling - Jaka Sunda Relaxing Traditional Music Instrument Mp3
Instrumen Bali Gambelan Suling Musik Spa Bali Musik Relaksasi Mp3
Divine Flute Played Lord Krishna Instrumentaljust Beautifulmeditation Mp3
Embun Seruling Mp3
Ruh Ki Sunda - Instrumental Suling Perkusi Gamelan Akoer Lahflv Mp3
Sabilulungan Mang Koko - Instrumental Kacapi Suling Akoer Lahflv Mp3
Gitar Kacapi Suling Sekar 1 Mp3
Sabilulungan - Musik Sunda Beautiful Sundanese Music From Indonesia Mp3
Krishna Flute Theme Full Star Plus Mahabharat Mp3
Kacapi Suling Sunda - Walang Sungsang Mp3
Gambang Suling Instrumen - Keroncong Lombok Jemprit Mp3
Secangkir Madu Merah - Suling Instrument Mp3
I Love My Country - Kecapi Suling Sabilulungan - Sundanese Instrumental Mp3
Javanese Gamelan Orchestra - Suling Degung - World Music Mp3
Ulah Ceurik Kacapi Suling Mp3


text:
Lagu Jaipong Sunda Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Jaipong - Daun Pulus 16 Mp3
Dangdut Jaipong Mp3
Buah Kawung Jaipong Sinar Muda Lagu Sunda Jaipongan Mp3
Kembang Sunda Adu Manis Mp3
Kacang Asin Jaipong Sinar Muda Lagu Sunda Jaipongan Mp3
Patepang Sono Jaipong Sinar Muda Lagu Sunda Jaipongan Mp3
Karembong Kayas Jaipong Sinar Muda Lagu Sunda Jaipongan Mp3
Jaipongan Sunda - Gaplek Mp3
Bangbung Hideung Jaipong Sinar Muda Lagu Sunda Jaipongan Mp3
Remix Sunda Mp3
Gendu Jaipong Sinar Muda Lagu Sunda Jaipongan Mp3
Baju Hejo Jaipong Sinar Muda Lagu Sunda Jaipongan Mp3
Bangbung Hideung 2 Jaipong Sinar Muda Lagu Sunda Jaipongan Mp3
Jaipong Dangdut Koplo Hot Mobil Butut Mp3
Geboy Jaipong Sinar Muda Lagu Sunda Jaipongan Mp3
Entog Mulang Jaipong Sinar Muda Lagu Sunda Jaipongan Mp3
Sangsara Dihaja Jaipong Sinar Muda Lagu Sunda Jaipongan Mp3
Dasar Jodo Jaipong Sinar Muda Lagu Sunda Jaipongan Mp3
Bangbung Hideung - Aan Kurniasih - Jaipong Classic Mp3


text:
Campursari Sangga Buana Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Campursari Sangga Buana - Langgam Wuyung mp3
Campursari Sangga Buana - Langgam Wuyung 1 mp3
Campursari Sangga Buana Pake Tole Voc Sundari Agus Gecul mp3
Sangga Buana Campursari. Bondet Rinenggo. mp3
Sambel Kemangi Campursari Sangga Buana Mp3
Langgam Pamuji Ririt Rengganis Campursari Sangga Buana 2011 Mp3
Gending Jawa 2014 Campursari Sanggabuana Sinom Ijo Ijo Pl Br Jawa Mp3
Lawak Lucusangga Buana Campursari Lgm Ngimpi Mp3
Campursari Sangga Buana Kayungyun2 Mp3
Perawan Kalimantan Campursari Sangga Buana Mp3
Tali Kotang Campursari Sangga Buana Mp3
Dangdut Versi Campursari Sangga Buana Buka Sitik Jos Mp3
Sangga Buana Campursari Mat - Matan Sri Huning Mp3
Campursari Sanggabuana Bb Brunei - Boyolali Pepeling Mp3
Sangga Buana Campursari Palaran Kangen Mp3
Sangga Buana Campursari Lgm Ojo Lamis Mp3
Budaya Jawa Kaloka Koor Campursari Sangga Buana 2011 Mp3
Campursari Sangga Buana - Buto Cakil Original Live Show Mp3
Sangga Buana Campursari Kijing Miring Mp3
Sanggabuana Pambuko Mp3
Campursari Langgam Jawa Sangga Buana Terbaru Mp3
Campursari Sangga Buana Jenggleng- Mister Mendem By Diniagus Mp3
Sangga Buana Campursari Mat Matanpambuko Mp3


text:
Lasminingrat
Lasminingrat atanapi Radén Ayu Lasminingrat (Garut, 1843-1948), salasaurang lulugu kamajuan kaom istri Sunda, ku jalan ngadegkeun Sakola Kautamaan Istri.
Babad salira[édit | sunting sumber]
Lasminingrat téh putra cikal Muhamad Musa, Panghulu Besar Kabupatén Garut. Lantaran jaman harita mah euweuh sakola keur wanoja, Lasminingrat "disakolakeun" di imah Kontrolir Levisan, urang Walanda kawawuhan ramana. Nya di dinya anjeunna diajar maca, nulis, basa Walanda, jeung umumna kabudayaan Kulon. Tina atikan éta, Lasminingrat boga angen-angen, teu béda ti Déwi Sartika atawa Kartini, nyaéta hayang ngamajukeun darajat kaom istri.
Taun 1907 Lasminingrat ngadegkeun sakola Kautamaan Istri di lingkungan Pendopo Kabupatén Garut. Mimitina mah murid-muridna téh kawatesan ku palaputra kaom ménak baé, nu utama mah diajarkeun maca, nulis, jeung kabinangkitan wanoja. Lian ti ngajar di sakolana, Lasminingrat ogé getol ngarang. Bukuna nu kamashur di antarana Warnasari (2 jilid), kumpulan dongéng anu ditarjamahkeun tina basa Walanda.
Lasminingrat nikah ka Radén Adipati Aria Wiratanudatar VII, nu harita keur jeneng bupati Garut. Taun 1912, anjeunna ngadegkeun deui sakola anu dingaranan Sakola Istri, nu wangunanana kiwari dipaké SMU 1 Garut, wétaneun alun-alun.
Ku lantaran ageung jasana dina ngamajukeun atikan kaom pribumi, ku Pamaréntah Walanda anjeunna dipasihan tanda panghargaan jeung gajih tetep.
Lasminingrat pupus dina yuswa 105 taun, dikurebkeun di tukangeun Masjid Agung Garut. Sabada anjeunna pupus, usaha ngamajukeun atikan kaom istri di Garut diteraskeun ku putra wargina anu jenengan Purnamaningrat.


text: 1Geus kitu, daratang urang Parisi jeung Saduki arek ngadoja ka Isa. Maranehna menta tanda ti sawarga ka Anjeunna. 2Tapi Isa ngawaler, “Lamun pasosore di langit aya layung, cek aranjeun hade poena; 3lamun isuk-isuk langit mendung, cek aranjeun goreng poena. Kana rupa langit, aranjeun bisa ngabedakeun; ari kana tanda-tanda jaman, teu nyaho. 4Ieu jalma-jalma kiwari anu jahat marenta tanda. Taya tanda nu pantes dibikeun, iwal ti tanda Nabi Yunus.” Geus kitu mah, maranehna, ku Anjeunna dikantun. 5Waktu keur meuntas talaga, murid-murid poho teu mekel roti. 6Ari Isa sasauran kieu ka maranehna, “Sing ati-ati, kudu waspada kana ragi urang Parisi.” (Ragi di dieu hartina kamunapekan). 7Eta kasaurana-Na ku murid-murid dipalikiran, tuluy ngomong pada batur, “Meureun sasauran kitu teh lantaran urang teu mekel roti.” 8Isa uninga ka nu keur diaromongkeun ku maranehna, Anjeunna ngalahir, “Naha wet nyebut pedah teu mekel roti; eh, maraneh nu kurang iman? 9Na can ngaharti keneh bae? Na geus teu inget kana roti lima siki mahi dipake nyuguh lima rebu jelema? Sabaraha tolombong deui leuwihna? 10Nya kitu deui roti anu tujuh siki mahi keur opat rebu jelema, jeung sabaraha tolombong leuwihna? 11Na kumaha make teu ngarti yen anu dimaksud ku Kami teh lain roti! Cek Kami: Sing waspada kana ragi urang Parisi jeung Saduki.” 12Geus kitu, kakara maranehna ngalarti, yen anu dimaksad ku Anjeunna teh lain ragi pikeun roti; tapi ajaran urang Parisi jeung Saduki tea. 13Sanggeus Isa sumping ka daerah Kesarea Pilipi, Anjeunna mariksa ka murid-murid, “Ari cek nu rea, saha Putra Manusa teh?” 14Wangsulna, “Aya nu nyebatkeun Yahya Juru Baptis; aya nu nyebatkeun Nabi Elias; aya oge nu nyebatkeun Nabi Yermia atanapi salah sawios nabi.” 15Saur Isa, “Ari cek maraneh, Kami saha?” 16Petrus ngawangsul, “Anjeun teh Al Masih, Putra Allah nu jumeneng!” 17Saur Isa ka manehna, “Bagja maneh, Simon bin Yonas. Sabab hal eta dinyatakeunana ka maneh lain ku manusa, tapi ku Rama Kami nu di sawarga. 18Ayeuna Kami ngabejaan: Maneh teh, nya eta Petrus, sarta nya dina batu karang ieu Kami baris ngadegkeun jamaah Kami, anu moal keuna ku genggeman maot. 19Maneh ku Kami arek dipasrahan konci Karajaan Sawarga. Anu ku maneh dibeungkeut di ieu dunya, bakal dibeungkeut di Karajaan Sawarga. Anu ku maneh diudar di ieu dunya, di Karajaan Sawarga oge bakal diudar.” 20Saterusna, murid-murid, ku Isa dilarang teu meunang nyarita ka sasaha yen Anjeunna teh Al Masih. 21Ti waktu eta, Isa wawartos ka murid-murid yen Anjeunna kedah ka Yerusalem sarta baris nyorang kasangsaraan ti pihak kokolot, ti imam-imam kapala, jeung ti ahli-ahli Kitab; terusna bakal dipaehan sarta baris hirup deui dina poe katilu. 22Anjeunna ku Petrus dibantun ka beh sisi, pok manehna mihatur, “Jungjunan, paliyas dugi ka kitu! Mugi-mugi hal eta ditebihkeun ku Allah. Jungjunan ulah dugi ka nyorang nu kitu.” 23Isa malik, sasauran ka Petrus, “Nyingkah, Iblis! Maneh teh geus jadi batu tatajongan keur Kami; sabab eta anu kapikir ku maneh teh lain mamanahan Allah, tapi pipikiran manusa.” 24Geus kitu, Anjeunna ngalahir ka murid-murid, “Sing saha nu seja ngiring ka Kami, kudu nyangkal diri, manggul salibna, jeung anut ka Kami. 25Sabab saha-saha nu rek nyalametkeun nyawana, bakal kaleungitan nyawa; sabalikna, anu kaleungitan nyawa demi Kami, bakal meunang nyawa. 26Naon mangpa'atna meunangkeun sakuliah dunya, tapi kaleungitan nyawana? Na naon barangna nu bisa dipake ngaganti nyawana? 27Putra Manusa teh bakal datang make kamulyaan Rama-Na diiring ku malaikat-malaikat-Na; mangsa harita, Anjeunna baris ngayakeun wawales ka unggal jelema, nurutkeun kumaha kalakuanana. 28Cek Kami, ka maraneh: Saenyana, di antara anu ayeuna aya di dieu, aya nu moal waka ajal samemeh narenjo Putra Manusa datang ngajadi Raja di Karajaana-Na.”


text:
Bandung TV
Bandung TV nyaéta setasion televisi (TV) lokal swasta munggaran di dayeuh Bandung, Jawa Kulon. Minangka wadah kréativitas masarakat Sunda, Bandung TV, télévisi lokal munggaran di Bandung sarta Jawa Kulon nitikbeuratkeun program acarana dina usaha nyaangan masarakat dina sagala aspék kahirupan kalawan dadasar seni budaya. Titik beurat ieu dipilih alatan seni budaya mangrupakeun titik puseur kahirupan anu ngusikkeun diménsi sosial sarta ékonomi masarakat. Kalawan ayana usaha ngahirupkeun deui jatidiri wewengkon Jawa Kulon, nangtungna Nagara Republik Indonésia dina kabinékaan baris kabiruyungan.
Setasiun ieu bisa diaksés ngaliwatan parigi (saluran) 38 UHF. Sloganna JATI DIRI PASUNDAN ditujukeun pikeun ngangkat deui ajén-inajén budaya sarta poténsi lokal anu aya di Jawa Kulon umumna sarta Bandung hususna minangka dayeuh puseur propinsi. Logo Bandung TV diwangun ku sawatara unsur nyaéta Kembang Cangkok Wijayakusumah, Kujang, sarta tulisan BANDUNG mangrupa manunggaling Tri Tangtu di Buana, nyaéta sang Rama, sang Resi, sarta sang Ratu, atawa mangrupa hakékat tina sipat manusa linuhung anu silih asih, silih asah, sarta silih asuh.
Program[édit | sunting sumber]
Sawatara ti antara program-program Bandung TV anu ngarojong usaha ngangkat budaya lokal nyaéta:
- Pamintonan hasil kréativitas para nonoman Pasundan jeung harepan éksisténsi maranéhanana dipikanyaho ku masarakat réa mangrupa program MIDANG ( program pintonan kasenian, Senén-kemis pkl.11.00 WIB ), WAYANG GOLEK ( Saptu-minggu,pkl.22.30 WIB ), GOLEMPANG ( Dialog Budaya Basa Sunda, saban Kemis pkl.21.00 WIB ), SEKAR AMIS ( tembang Sunda, saban Jumaah pkl. 21.00 WIB ), WARUNG TUMARITIS ( wayang golék minimalis kalawan dalang ki Opik Sunandar Sunarya, saban Senén,pkl.21.00 WIB ) , KLIP PARAHYANGAN (program lagu-lagu Sunda saban poé pkl. 17.30 WIB ), BENTANG PARAHYANGAN (lagu pop sunda, saban Rebo pkl.16.30 WIB ), MANDALAWANGI (program husus wisata di Bandung sarta Jawa Kulon, saban poé Senén pkl.21.00 WIB), DALINGDING ASIH (program tembang Sunda, saban poé Saptu pkl. 19.00 WIB).
- Program pikeun nonoman Bandung anu kréatif nyaéta: REAKSI (Remaja Aksi dan Kreasi, saban poé Minggu pkl.20.30 WIB ),SoundXplore (saban poé Rebo, pkl.21.00 WIB ), PILOKS (Pilihan Lagu OKS, saban poé Saptu,pkl.16.30 WIB ),Music Holic (saban poé Senén, Salasa sarta Rebo,pkl. 20.00 WIB), 101% West Clip (saban poé Minggu, pkl.22.30 WIB), KABAR BINTANG (Program Sabudeureun Artis Sinetron, Film, Panyanyi & Grup Band Lokal, Nasional atawa Internasional reujeung kagiatan-kagiatanana, saban Minggu pkl.16.00 WIB )
- Program berita mangrupa laporan sabudeureun Dayeuh Bandung jeung Jawa Kulon nu dimaksudkeun pikeun ngadalikeun kawijakan pamaréntah wewengkon sarta méré informasi ka masarakat.
- Seputar Bandung Raya jam 18.30 WIB saban poé
- Tangara Pasundan, warta dina Basa Sunda jam 13.00 WIB saban poé
- Program berita anu disiarkan sacara langsung babarengan jeung jaringan TV Bali TV-Jogja TV-Semarang TV; Lintas Mancanegara, Suluh Indonésia, Mozaik Khatulistiwa, Warisan Nusantara, Pesona Balanja.
- Inpakta (Informasi Paling Aktual) jam 14.00, 16.00 & 21.00 WIB
- Bandung Akhir Pekan saban minggu jam 08.00 WIB,Features
- Program interaktif:
- Topik Pers ngabahas masalah sosial, ékonomi sarta hal-ahal anu keur haneut digunemkeun. Program ieu disiarkeun sacara langsung sahingga ngagampangkeun masarakat pikeun kalibet sacara interaktif méré pananya atawa kamandang ngaliwatan telepon 022-4205467.
- Dialog-dialog pangobatan alternatif; Reiki Ling Chi, Tritunggal, Solusi Anjeun, Dokter Urang, Dialog Husus, jll.
- Dialog langsung antara panongton kalawan narasumber kawas budayawan, sosiolog, seniman Sunda.
- Dialog dina basa Sunda; Golempang
- Informasi olahraga disiarkeun sacara langsung sarta interaktif:
- Program séjénna
- Lejel Home Shopping, program produk-produk Koréa jam 09.00 WIB sarta 13.30 WIB saban poé.
- Ngopi Euy, program sisi séjén dayeuh Bandung.
Tumbu ka luar[édit | sunting sumber]
- (id) www.bandungtv.com


text: 1Ieu wahyu Isa Al Masih, wahyu ti Allah ka Anjeunna, sangkan dipintonkeun ka sakabeh abdi-Na; ieu wahyu teh, ngeunaan perkara-perkara anu meh kajadian. Al Masih ngutus malaikat-Na, mintonkeun ieu wahyu ka Yahya abdi-Na. 2Yahya nyarioskeun sakabeh titingalianana. Nya ieu pertelaanana anu diandikakeun ku Allah jeung anu dipintonkeun ka anjeunna ku Isa Al Masih. 3Bagja anu maraca katut ngadarenge kana ieu pangandika tur ngimankeun sugri anu kauni di dinya. Sabab tereh pijadieunana. 4Surat ti simkuring, Yahya. Kahatur jamaah anu tujuh, di wilayah Asia. Rahmat rahayu ti Mantenna — anu kiwari jumeneng, bihari jumeneng, sarta anu baris rawuh deui; kitu deui, ti tujuh roh anu lumungguh di payuneun singgasana-Na — nyarengan aranjeun. 5Sarta ti Isa Al Masih, Saksi Anu saestu, anu pangpayunna gugah ti antara nu paraeh, Kapalaning raja-raja di bumi. Demi welas asih-Na ka urang, Anjeunna pupus pikeun ngaleupaskeun urang tina dosa; — 6urang ge geus dijadikeun hiji karajaan, dijadikeun imam-imam anu kumureb ka Allah, Rama Anjeunna — kamulyaan, kakawasaan, kagungan Al Masih salalanggengna. Amin. 7Ieu nu katingali ku simkuring teh: Al Masih rawuh dina mega, tembong ka saban jelema, kaasup jelema anu numbak ka salira-Na. Jelema satonggong bumi narenjo ka Anjeunna jeung bari aluk-alukan. Saestuna pisan. Amin. 21:27, Yah. 19:34, 37, 1Tes. 4:17* 8“Kami teh Alif jeung Ya!” Timbalan Pangeran, Nu Murba Wisesa, anu kiwari jumeneng, bihari jumeneng, sarta anu baris rawuh deui. 9Simkuring, Yahya, — dulur aranjeun, batur di jero kasusah, batur di jero Karajaan Allah, batur mantep dina kamanunggalan jeung Isa — keur mencil di pulo Patmos, marga ku pagawean anu tumali jeung pangandika Allah jeung ngamashurkeun panyaksen-Na Isa. 10Dina hiji poe, anu disebut Poean Pangeran, simkuring aya dina pangaruh Ruh. Geus kitu, ngadenge anu ngagentra di tukangeun; tarikna tanding sangkakala, ungelna: 11“Tuliskeun sakur anu katenjo, tuluy kirimkeun ka jamaah anu tujuh, nya eta anu di Epesus, Semirna, Pergamus, Tiatira, Sardis, Piladelpia, jeung Laodikea!” 12Simkuring malik, hayang ningal ka nu ngadawuhna. Tuluy simkuring ningal aya tujuh ajug emas; 13di satengaheunana aya Nu ngaraga, wujud-Na siga manusa, nganggo jubah landung jeung sabuk emas. 14Rambut-Na ngeplak lir kapas, soca-Na moncorong lir seuneu hurung. 15Sampeana-Na gilap herang, lir suasa keur dibesot; ari gentra-Na, lir gumuruhna curug gede. 16Panangan tengen-Na, nyepeng tujuh bentang; tina baham-Na, bijil pedang anu dua pangadekna; ari pameunteu-Na, gumebyar lir srangenge keur manceran. 17Bruk, simkuring ngalumpuruk lebah sampeana-Na, kapupul bayu. Gap, panangana-Na nyabak ka simkuring sarta ngadawuh: “Ulah sieun. 18Ieu Kami Nu Awal jeung Nu Ahir. Ieu Kami Nu jumeneng. Kami geus nemahan ajal pati. Tapi tenjo, ieu Kami hirup salalanggengna. Nya Kami anu ngereh ajal pati katut karajaanana. 19Tuliskeun sakur anu katenjo ku maneh, boh anu ayeuna, boh anu bakal datang. 20Ieu tujuh bentang dina leungeun katuhu Kami teh, nya eta perlambang tujuh malaikat jamaah. Ari tujuh ajug emas, nya eta perlambang jamaah nu tujuh.”


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
MELAYANI Konsultasi Jasa pelet , Trawang , Pengobatan jarak jauh, GRATIS Cinta Ditolak, MBH DIRGOWORO BERTINDAK Merasa Bertepuk Sebelah Tangan Atau Di Khianati Oleh Pasangan Anda. Sekarang Adalah Waktunya Anda Bertindak, Tidak Ada Kata
Pidato dalam basa Sunda itu “Biantara”. Biantara ini saya buat sendiri loh untuk Hadirin anu sami-sami rawuh, dina ieu waktos, sim kuring kedah sasanggem minangka wawakil ti sakumna kelas IX anu badé ngantunkeun SMP Negeri 1 Margahayu. Saleresna mah rada rumegog waktos Sanaos kitu, ieu acara paturay tineung téh jadi pangjurung laku kanggo abdi sareng réréncangan sadayana anu tos lulus, anu badé undur ti sakola. Tangtos baé maksudna mah
rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun teu aya deui pibasaeunana , sim kuring sareng . Della : Tolong buatin pidato dg tema menyongsong masuk SMA/SMK soalnya ini buat tugas ujian praktek..thx kirim ke email ku. ------------------. Mangzales :Terima kasih
Pidato Pendek Bahasa Sunda Tema Kebersihan · Pidato Ulang Tahun Anak Bahasa Sunda · Pidato Perpisahan Bahasa Sunda. Islami. Pidato Menyambut Ramadhan. Pidato Perpisahan Bahasa Sunda. Biantara Basa Sunda. Contoh Pidato bertema Perpisahan yang dismpaikan pada acara Paturay Tineung (perpisahan) dan Kenaikan Kelas untuk SD, SMP, dan SMA. Bismilaahirrohmanir rohim, Assalaamualaikum wr. wb. Langkung ti payun sim kuring ngahaturkeun nuhun ka pihak
Urang sadaya anu hadir didieu , ngajadi saksi pikeun lumangsungna acara paturay tineung kelas ix anu di luluguan ku kulawarga besar smp tarogong kaler .nya jisim kuring pisan dina danget ieukapapancenan ku sekeseler panitia kanggo 1.bubuka 2.galindengna ayat ayat suci al quran 3.biantara sareng pangdeudeul ti : -biantara ketua osis -wawakil kelas ix -pupuhu komiteu sakola -kepala sakola 4.Unjukan paturay tineung -.masrahkeun siswa siswi kelas ix
Di handap ieu Conto Upacara Adat Sunda Paturay Tineung pelepasan siswa sareng kenaikan kelas di sakola, SD/MI, SMP/MTs, SMA/MA. Narator bubuka : Kum……..asalamualaikum. Sampurasun kanu ngariung. Neda widi kanu linggih.
Pidato Paturay Tineung · 07.46 |. Ada yang bingung nyari pidato perpisahan kelas IX dengan bahasa sunda ?? Ini ada contoh pidatonya,semoga bermanfaat ! Assalamualaikum,wr,wb.. Langkung ti payun neja ti heula,hayu urang sami-sami waktos ayeuna sim kuring salaku wawakil ti kelas IX bade nyuhunkeun rewu nuhun ka bapa ibu guru sadaya nu tos ngabimbing urang, ngatik urang,negor urang manawi urang salah nepikeun urang sadaya tiasa namatkeun sakola di smp.
Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni upacara Paturay Tineung, wireh sim kuring saparakanca bade ngantunkeun ieu sakola sabada tamat rupina dinten ieu parantos cunduk kana waktu nu rahayu ,nitih wanci nu mustari jalaran akang sareng teteh kelas salapan parantos tiasa ngarengsekeun diajar di Paguron SMP Pasundan Banjar ieu kalayan lulus sareng hasil anu nyugemakeun
Biantara Paturay Tineung I Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga
- Halaman ini diberdayakan oleh Google, Bing!, dan Blekko -


text:
Seni Buhun Terbang Pusaka Sawargi Wangsit Siliwangi Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Sunda Terbang Buhun - Vilariant Ansamble Mp3
Seni Buhun Terbang Moderen - Pusaka Sawargi Mp3
Pusaka Sawargi Kidung Pusaka Mp3
Pusaka Sawrgi Wangsit Siliwangi Mp3
Giri Sawargi Wangsit Siliwangi Mp3
Sunda - Terbang Buhun 2 - Vilariant Ansamble Mp3
Wangsit Siliwangi Simadu Mp3
Wangsit Siliwangi Mp3
Seni Buhun Pusaka Medal Laksana Mp3
Jaipong Dangdut Wangsit Siliwangi Modern Mp3
Seni Reak Pusaka Buhun Pasir Kawung Endah Mp3
Video Dangdut Koplo Wangsit Siliwangi Modern Goyang Piring Asoyy Mp3
Simawar Bandung Sundapencak Silat Hpsi Gadjah Putih Gemah 5 Mp3
Wangsit Siliwangi Titin Dongkrak Group Mp3
Wangsit Siliwangi Mp3
Cangcuter - Wangsit Siliwangi Mp3
Ceuleumpung Buhun Sawargi Mp3
Bangbung Hideung Beautiful Traditional Song Mp3
Pantun Buhun - Dance Session - Mang Ayi Wa Itok Mp3


text: 1Bapa menta ka hidep di hadirat Allah jeung Isa Al Masih, anu baris nerapkeun hukum adil ka anu harirup jeung nu paraeh. Demi pisumpingeuna-Na jeung demi Karajaana-Na: 2Embarkeun amanat pangandika Allah! Sing sabisa-bisa, boh keur salse, boh keur riweuh; sing bisa ngayakinkeun ka batur, papatahan, benerkeun, bari ulah tinggal ti kasabaran. 3Sabab baris datang mangsana, jelema-jelema teh arembung ngadenge kana omongan sehat, kalah ka sakama-kama jeung maluruh guru-guru anu ucap-ucapanana dapon ngareunah kana ceuli wungkul. 4Kana perkara anu sayaktina mah, maranehna wani nyarocokan ceuli; teu cara kana perkara anu bid'ah jeung tahayul, ceulina wani raracung. 5Dina suasana anu kumaha bae oge, hidep kudu tetep bisa ngawasaan diri jeung kudu daek wayahna. Hidep ulah kapok ngalakonan papancen. Pangwawaran kudu jalan terus! 6Bapa onaman, geus tereh kana ngocor getih — lir kurban — sarta tereh kana nekanan ajal. 7Ayeuna bapa geus rengse tina jurit tur jeung unggulna; iman bapa ge, teu cecel teu bobocel. 8Ayeuna bapa eukeur ngadago pahlana, nya eta makuta kayaktian, anu ku Gusti Hakim Nu adil baris diserenkeun dina Wanci poeana-Na. Lain ka bapa bae, tapi ka sarerea oge, nya eta sakur anu nyaah jeung nganti-nganti pisumpingeuna-Na. 9Coba ihtiar, sangkan hidep bisa buru-buru datang ka bapa. 10Sabab bapa geus kaleungitan ku sababaraha urang. Kahiji ku Demas, anu ninggalkeun bapa lantaran kagembang ku barang dunya. Manehna geus indit ka Tesalonika. Kadua ku Kreskes, anu ku bapa dititah ka Galata. Katilu ku Titus, anu ku bapa dititah ka Dalmatia. 11Ayeuna bapa teh ngan ukur jeung Lukas bae. Ajakan Markus ka dieu, perlu pikeun ngurusanan bapa. 24* 12Sabab Tihikus, ku bapa geus dititah ka Epesus. 13Sakalian, ku hidep, bawa jubah bapa anu ditunda di Troas tea, di imah Karpus; kitu deui, kitab-kitab bapa, sumawonna kitab anu tina kulit tea mah. 14Aleksander, Ki paledang tea, pohara gorengna ka bapa. Anging Gusti anu wenang ngabalesna mah: Satimpal jeung kalakuanana. 15Hidep oge, kudu ati-ati nyanghareupan manehna. Sabab kacida ijideunana, kana pangajaran ti urang teh. 16Basa perkara bapa mimiti dipariksa, mani taya hiji-hiji acan anu bela, kabeh nyalingkir ti bapa. Tapi mugi-mugi bae, ku Allah teu dietangkeun kana naon-naon! 17Sukur, harita, Gusti mah henteu ngantunkeun. Tapi maparin kategeran nepi ka bapa bisa jucung mere pangwawaran tur didarenge ku jelema-jelema anu aya di saluareun bangsa Yahudi. Harita, bapa teh sasat leupas ti maung anu rek nekuk. 18Taya deui — anging Gusti — nu baris ngaleupaskeun bapa tina sagala pakewuh sarta baris nyandak bapa ka Karajaana-Na di sawarga. Kamulyaan kasanggakeun ka Anjeunna sapapaosna! Amin. 19Tepikeun salam bapa ka Priska, Akuila, jeung ka Onesiporus sakulawarga. 20Ari Erastus, tuluy bae matuh di Korinta. Sedengkeun Tropimus mah ditinggalkeun di Mileta; da keur gering. Hidep ka dieu teh, kudu samemeh usum tiris. 21Aya salam ti Ebulus, Pudes, Linus, jeung Klaudia; kitu deui, ti sakabeh dulur-dulur. 22Muga hidep disarengan ku Gusti sarta diaping ku berkah sih kurnia-Na!


text: 1Dulur-dulur! Piraku teu terang, yen hukum teh, kakuatanana ngan keur satungtung urang hirup keneh. (Ieu omongan simkuring teh ditujulkeun ka anu geus arahli). 2Contona: Hiji awewe, kakurungna ku hukum tikah teh ngan sapanjang salakina hirup keneh. Ari salakina geus maot mah, manehna leupas tina eta hukum. 3Satungtung salakina hirup keneh, upama awewena kawin kanu sejen, ngaranna jinah. Lamun kawinna deui sanggeus salakina maot mah, lain jinah; sabab manehna, geus teu kakurung deui ku hukum. 4Nya kitu pisan, pupusna Al Masih dina tihang salib teh geus ngalantarankeun aranjeun maot, leupas tina hukum Toret. Ku sabab eta, aranjeun bisa kapimilik ku nu lian, nya eta ku Anu geus dihirupkeun deui ti nu maraot, pikeun ngabijilkeun buah-buah pagawean anu hade kanggo Allah. 5Waktu urang hirup dina sipat jasmani, ku sabab kapangaruhan ku Toret, tabeat teh pinuh ku napsu kana ngalampahkeun dosa; nya anu balukarna mah, maot tea. 6Tapi ayeuna mah, urang teh geus dibebaskeun tina hukum Toret. Jadi, pikeun Toret anu sakitu ngabeungkeutna teh, urang geus paeh. Ku kituna, urang geus lugina enggoning ngabakti ka Allah. Lain ngabakti nurutkeun cara anu heubeul, sakumaha sacerewelena uni Toret, tapi ku cara hirup nu anyar kalawan panuyun Ruh. 7Kumaha anggapan urang ayeuna? Naha ari Toret teh dosa? Lain! Malah simkuring terang kana dosa teh tina hukum Toret. Simkuring moal terang naon dosana jalma hawek, lamun teu aya hukum Toret anu unina: ‘Maneh ulah hawek.’ 8Ku sabab aya eta larangan, dosa teh boga kasempetan ngahudangkeun rupa-rupa napsu teu uni di diri simkuring. Da mun teu aya hukum Toret mah, dosa teh paeh. 9Waktu keur di luareun hukum Toret mah, simkuring teh hirup. Tapi sanggeus kabeungkeut ku undang-undangna, jadi tibalik, nya eta dosa anu hirup, 10ari simkuring anu paeh. Jadi, eta undang-undang anu kuduna nungtun kana hirup teh, malah maehan ka simkuring. 11Ku ayana eta undang-undang, dosa teh bisaeun ngagoda ka simkuring, nepi ka simkuring paeh ku eta undang-undang. 12Najan kitu, ari Toretna mah estuning suci. Undang-undangna oge suci, adil tur hade. 13Jadi, na enya eta anu sakitu hadena teh matak paeh keur simkuring? Mustahil! Kieu nu saenyana mah: Dosa teh dasar dosa, eta hal nu hade teh ku dosa tetep dipake alat maehan simkuring. Tetela, pohara jahatna, dosa teh! 14Sarerea oge terang, hukum Toret teh sipatna rohani, ari simkuring sipat jasmani, geus kabeuli sarta kabeulit ku dosa. 15Simkuring nepi ka helok ku lampah diri sorangan; dumeh anu dipilampah teh, salawasna, wet lain nu dipimaksud, tapi anu ku sorangan ge dipikaijid. 16Papadaning kitu, unggal-unggal, simkuring teh ngalampahkeun anu dipikaijid tea; ari kitu mah, simkuring ngaku, yen hukum Toret teh hade. 17Ana kitu atuh anu ngalampahkeun kagorengan teh lain simkuring, tapi anu nyayang di diri simkuring, nya dosa tea. 18Simkuring rumasa pisan, yen sakumaha ilaharna manusa simkuring teh sama sakali henteu kaancikan ku bebeneran. Aya oge karep anu hade, tara sok nepi ka prakna. 19Da anu dipilampah teh lain anu hade, sakumaha anu dicita-cita, anggur anu jahat jeung anu dipikaijid tea. 20Atuh tetela, anu ngalampahkeun pagawean nu teu dipikahayang teh, saenyana mah lain simkuring, tapi dosa anu nyayang dina diri tea. 21Jadi simkuring teh manggih pangalaman kieu: Unggal boga niat ngalampahkeun nu hade, anu jahat teh enggeus nyampak. 22Ari batin kataji ku hukum Allah; 23tapi dina awak karasa aya kakuatan sejen anu merangan budi rasa, anu temahna simkuring teh kaboyong ku eta kakuatan dosa anu ngawasaan sakujur awak simkuring. 24Beu, tetela, jalma cilaka simkuring teh! Saha atuh anu bisa nulungan simkuring tina ieu hirup nu katungkul kupati teh? 25Aya, nya eta Isa Al Masih, Gusti Jungjunan urang. Sembah nuhun ka Allah. 26Tah kitu simkuring teh, mun diantep karep mah: Ari cek budi rasa kudu ngawula teh ka hukum Allah, tapi perwatekna diri ngajak biluk kana kakawasaan dosa.


text:
Lagu Sunda Buhun Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Sunda Terbang Buhun - Vilariant Ansamble Mp3
Rajah Karuhun - Kacapian Sunda Mp3
Lagu Buhun Upit Sarimanah Pepeling Mp3
Sunda - Terbang Buhun 2 - Vilariant Ansamble Mp3
Rajah Sunda Mp3
Citu Cisanti Dadang Buhun Mp3
Carita Mundinglaya Dikusumah - Kacapi Kidung Pantun Akoer Lahflv Mp3
Seni Buhun Beluk Vga Mp3
Rajah Kujang Sunda Mp3
Kawih Cianjuran - Mupu Kembang Asepsumardi Mp3
Syifa Nada Kembang Gadung Voc Cici Tanpa Paramida Mp3
Ntog Mulang -- Titim Fatimah Upit Sarimanah Akoer Lahflv Mp3
Lagu Buhunupit Sarimanah Kahuma Mp3
Kawih Degung Kalakay Gupay Mp3
Lagu Sunda Mp3
Pantun Buhun - Dance Session - Mang Ayi Wa Itok Mp3
Seni Buhun Terbang Moderen - Pusaka Sawargi Mp3
Medley Lagu Sunda Lawas - Nada Kantjana One Dee May Sumarna Akoer Lahflv Mp3
Bojo Akang - Adang Cengos Lagu Sunda Mp3


text:
Internét
Dina harti umum, internét (maké aksara leutik "i", singgetan tina inter-network) ngarupakeun jaringan komputer nu nyambungkeun sababaraha jaringan. Salaku hiji istilah nu mandiri, Internét ngarupakeun sistim komputer (kaasup informasi jeung layanan nu disadiakeun pikeun nu marakéna) umum nu kasambungkeun sacara internasional migunakeun suite TCP/IP tina protokol komunikasi panyaklaran paket. Ku kituna, internet panggedena sacara basajan disebut Internet. Seni nyambungkeun jaringan-jaringan ku cara ieu disebutna internetworking.
Dina basa sapopoé, Internét kadang nujul ka layanan World Wide Web, surat éléktronik, jeung ngobrol online nu aya na Internét.
Daptar eusi
Lahirna Internét[édit | sunting sumber]
Artikel utama: Sajarah Internét
Ngacambahna bibit Internét dimimitian dina taun 1969 ku ayana ARPANET nu diwangun ku Advanced Research Projects Agency (ARPA), Departemén Pertahanan Amérika Sarikat.
Sababaraha panalungtikan munggaran nu nyumbang ka ARPANET nyéta gawé dina desentralisasi jaringan, teori antrian, jeung packet switching.
Tanggal 1 Januari, 1983, ARPANET ngarobah inti protokol jaringanana tina NCP ka TCP/IP, nandakeun awal Internét sakumaha nu ayeuna urang apal.
Léngkah penting séjén dina ngembangna Internét nyaéta ku ayana National Science Foundation's (NSF), NSFNet, taun 1986.
Internét kiwari[édit | sunting sumber]
Internét diadegkeun babarengan ku kontrak komérsil bi- atawa multilateral.
Budaya Internet[édit | sunting sumber]
Internét ogé mibanda pangaruh nu nyosok jero ka na pangaweruh jeung sawangan dunya.Dibandingkeun jeung énsiklopédi sarta pabukon tradisional, Internét mintonkeun hiji desentralisasi informasi jeung data nu dadakan sakaligus ékstrim.
Basa nu utama dipaké dina komunikasi di Internét umumna Inggris, dumasar ka bibit buitna, kailaharan basa program software, jeung sabab kalemahan komputer heubeul dina narima karakter-karakter lian ti alfabét kulon.
Asup ka Internét[édit | sunting sumber]
Cara akses Internét nu umum digunakeun di imah-imah nyaeta dial-up jeung broadband.
Tumbu jeung rujukan[édit | sunting sumber]
Rujukan[édit | sunting sumber]
- Don't Blame the Internet - from the Washington Post
- Death of a Game Addict
- German internet cannibal begins murder trial
Baca ogé[édit | sunting sumber]
- Daptar jejer Internét
- bogon filtering
- Catenet
- extranet
- Arsip Internét
- intranét
- NANOG
- Minitel, karuhun Internét Prancis
- Network Mapping
- Open Directory Project
- WebQuest
- Webstacle
- Panyungsi ramat (web browser)
- Web hosting
Tumbu kaluar[édit | sunting sumber]
- World of Ends, What the Internet Is and How to Stop Mistaking It for Something Else by Doc Searls and David Weinberger
- The Internet Society (ISOC)
- Internet Mapping Project
- TCP/IP switchover anniversary
- RFC 801, planning the TCP/IP switchover
- peepo a graphic portal for people with low literacy
- Web content by language
- Access and usage statistics: [1], [2], [3], [4] (pdf)
- Access at home, by native language
- Internet Directory @ dmoz
- John Walker: The Digital Imprimatur
- addressingtheworld.info - website accompanying a book (ISBN 0-7425-2810-3) on the history of DNS
- V7ndotcom Elursrebmem
- Hobbes' Internet Timeline v7.0
- Internet World Usage Statistics
- Show your IP address


text: 1Hartina percaya nya eta: Panteng ka nu diarep-arep. Yakin kana ayana hiji perkara, sanajan ku panon henteu katenjo. 2Loba jalma-jalma baheula anu kamashurkeun wawangina, lantaran kapercayaanana. 3Ti mana urang terang, yen bumi alam dijadikeun ku marganing pangandika Allah? Nya tina percaya tea! Ku kituna, urang percaya yen sakur anu katenjo bungkeuleukanana teh, asalna mah ti anu henteu katenjo. 4Tina sabab PERCAYA, Habil ngahaturkeun kurban anu leuwih hade ka Allah, ti batan Kain. Tina sabab PERCAYA, Habil ku Allah diangken bener sarta kurbanna ditampi. Tina sabab PERCAYA, sakitu enggeus perlaya, Habil masih nyoara. 5Tina sabab PERCAYA, Hanok digaibkeun ti alam dunya henteu nyorang ajal heula. Anjeunna teh, teu aya nu manggihan deui lantaran dicandak ku Allah. Nurutkeun panyaksen Kitab suci, samemeh anjeunna digaibkeun, hirupna teh sapuk jeung pangersa Allah. 6Cacak, mun henteu percaya mah, mustahil eta teh. Sabab mun hayang datang ka Allah, kudu percaya yen Mantenna aya jumeneng; jeung kudu percaya yen Mantenna baris maparin pahla ka nu temen-tinemenan milari Mantenna. 7Tina sabab PERCAYA, Enoh kersa ngahartoskeun ma'lumat Allah ngeunaan bahla nu harita acan aya remeng-remengna. Tumut bae dipiwarang ngadamel kapal, pikeun ngaluputkeun anjeun sakulawargi tina eta pibahlaeun. Ku sabab eta, anjeunna wenang ngahukuman dunya jeung dipaparin kayaktian. Lantaran PERCAYA. 8Tina lantaran PERCAYA, Ibrahim tumut kana panyaur Allah, anu nimbalan iang ka hiji tanah anu ku Mantenna dijangjikeun pikeun anjeunna turun-tumurun; sanajan eta tanah teh, duka dimana ayana. 9Tina percayana tea, anjeunna sadrah ngumbara di tanah anu dijangjikeun teh, kawas urang asing; eta sababna, anjeunna teh ngan ukur nyaung-nyaung bae dina kemah. Kitu deui, Isak jeung Yakub anu pada-pada kaasup kana eta jangji. 10Eta teh, lantaran manahna manteng kana pingadegeunana hiji nagara anu tohaga, anu baris dicipta jeung diadegkeun ku Allah ku manten. 11Tina sabab PERCAYA, sanajan geus sepuh pisan, Ibrahim iasa kagungan putra ti Sarah, geureuhana, anu geus liwat ti mangsa. Anjeunna percaya, yen jangji Allah pasti bukti. 12Tina sabab PERCAYA, anjeunna nu geus rerempo bisa ngajadi bapa; nya jadi karuhun hiji bangsa gede, anu bilanganana lir bentang-bentang di langit, tanding keusik di basisir. 13Nepi ka parupusna aranjeunna tetep percaya, sanajan acan ningali bukti tina jangji Allah tea. Tapi ti anggalna, ku aranjeunna teh geus kasawang pasti laksana; malah mah, geus dibageakeun ti memehna. Aranjeunna rumasa di dunya ukur ngumbara, ukur nganjrek sakedapan. 14Sakur nu rumasa kawas anjeunna, tandaning geus sadia nyungsi lemah cai nu sajati, tanah maneuh asal teureuh. 15Ku sabab manahna tetep cumantel ka tanah asal-muasal, dina rek mulangna deui teh leahna kabina-bina. 16Anu dipitineungna teh, nya eta lemah cai anu sagala-galana leuwih utama, nya sawarga tea. Ku sabab eta, Allah henteu lingsemeun dipuhit ku aranjeunna, jeung geus mangdamelkeun hiji pamatuhan keur aranjeunna. 17Tina sabab PERCAYA, Ibrahim rido nampi ujian ti Allah anu mundut Isak kudu dikurbankeun. Putra anu ngan hiji-hijina tur yugana ku jangji Allah, dipundut deui teh teu diowelkeun, 18bari ngandel kana jangji Allah: “Nu baris jadi turunan maneh teh ngan anu runday ti Isak.” 19Ibrahim yakin, yen Allah kawasa ngahirupkeun deui Isak; najan Isak geus maot. Tur memang kitu kanyataanana, Isak teh sasat hanjat tina pati, teu tulus dikurbankeun. 20Tina sabab PERCAYA, Isak nibankeun berkah ka putrana, Yakub jeung Esau. 21Tina sabab PERCAYA, Yakub nalika rek puput yuswa ngaberkahan dua putra Yusup. Anjeunna neneda ka Allah, bari nguat-nguatkeun anjeun ngadeg ditunjang ku iteuk. 22Tina sabab PERCAYA, Yusup samemeh — dug — pupus, nyarioskeun sawanganana yen bangsa Israil baris budal ti Mesir sarta amanat sangkan tulang-taleng anjeunna kudu kacandak budal. 23Tina sabab PERCAYA, ibu rama Musa teu inggis-inggis ngalawan parentah raja, nyumputkeun Musa, — orok anu sakitu kasepna — nepi ka yuswa tilu bulan. 24Tina sabab PERCAYA, Musa sanggeus dewasa narah diangken deui putra ku putri Piraon; 25anggur milih ngiring sangsara jeung bangsana, ti batan milih kasenangan anu lamokot ku dosa tur umurna moal lana. 26Keur anjeunna mah, Al Masih anu dihina-hina teh, leuwih diutamakeun ti batan harta banda sanagara Mesir lantaran enggeus kasawang pitemaheunana. 27Tina sabab PERCAYA, Musa teh ngantunkeun Mesir, teu sieun ku angkara murkana sang raja; nya ku lantaran mandang ka Allah Nu sipat gaib tea. 28Tina sabab PERCAYA, anjeunna ngawajibkeun lampah “Paska,” jeung miwarang sangkan tarang panto imah bangsana diulasan ku getih domba, supaya cikal-cikal lalaki kulawarga Israil ulah jadi mangsa malakalmaot. 29Tina sabab PERCAYA, bangsa Israil, bisa meuntasan Laut Beureum; jeg, kawas nyorang daratan bae. Urang Mesir mah, nu ngaberikna, teu barisaeun; anggur paraeh, titeuleum. 30Tina sabab PERCAYA, urang Israil, bisa ngarubuhkeun kuta tembok nagri Yeriko, ukur ku dikurilingan tujuh kali di jero tujuh poe. 31Tina sabab PERCAYA, Rahab — sundel tea — daek nulungan mata-mata ti Israil, nepi ka Rahab teu milu cilaka jeung urang Yeriko nu daroraka tea. 32Rek terus nataan conto-conto kawas kitu? Wah, matak beak waktu, sabab loba keneh, kayaning: Gidion, Barak, Simson, Yepta, Daud, Samuel, jeung paranabi. 33Ku iman kapercayaanana, aranjeunna mampuh nempuh karajaan-karajaan jeung ngahontal kaunggulan, mampuh ngamalkeun amal saleh, mampuh ngahontal anu diparentahkeun ku Allah, mampuh ngonci sungut singa, 34mampuh nyirep amukan seuneu, sarta bisa lolos tina seuseukeut pedang teu kungsi kasambut. Sanajan aranjeunna golongan lemah, tapi aranjeunna sanggup ngahontal kaunggulan, tandang dina peperangan, sarta sanggup ngagempur pasukan musuh. 35Tina sabab PERCAYA, kaom wanita teu tulus kaleungitan kaom lalaki; sabab bisa marulang deui ti medan jurit, sasat kalaluar ti enggon paeh. Lian ti eta, teu kurang-kurang anu milih kajeun pejah ku panyiksa ngabela kapercayaan; lantaran percaya baris hudang deui pikeun ngahontal hirup anu leuwih sampurna. 36Oge teu kurang-kurang anu milih kajeun dinista-nista, dikaniaya, nandangan barogod, disered ka pangberokan, 37dirajam, digencet dina papan panyiksaan, dibeulah ku ragaji, sarta ditugel sirah. Aya anu balangsak, dikaniaya, sarta diteungteuinganan: Utrak-atrokna teh, nya ngan ukur marake kulit domba jeung kulit embe. 38Aranjeunna mah, teu layak pikeun dunya teh. Ku kituna, aranjeunna teh kudu kadungsang-dungsang di alas kikisik, di pagunungan, caricing di guha-guha, jeung gorowong-gorowong. 39Aranjeunna pada kamashurkeun wawangina, ku marga iman kapercayaanana. Kabeh, taya iwalna! Parandene, aranjeunna mah taya saurang-urang acan anu kungsi ngasaan laksananing Perjangjian Allah teh, teu cara urang. 40Sabab kaayaan anu leuwih utama tea mah, disayagikeunana ku Allah teh pikeun urang. Aranjeunna mah mareunangkeun eta teh kudu bareng jeung urang. Di saluareun urang, aranjeunna moal bisa ngahontal kasampurnaan.


text:
Mars Maarif Nu Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Mars Maarif Nu Mp3
Mars Maarif Paduan Suara Smk Nu Maarif Kudus Mp3
Tari Sesonderan Siswi Mts Maarif Nu 1 Sokaraja Mp3
Tari Banyumasan Siswi Mts Maarif Nu 1 Sokaraja Mp3
Shalawat Duwit Mi Maarif Nu Padangjaya Majenangflv Mp3
Sholawat Perkusi Xi Ipa Ma Maarif Nu 02 Sidorejo Mp3
Mars Ma Maarif 1 Jombang 23 Mei 2012 Mp3
Marawis Mi Maarif Nu 1 Kalitapen Banyumas Jawa Tengah Mp3
Maarif Nu Benjeng Mp3
Sepatu Gelang Shalawat Mi Maarif Nu Padangjaya Majenang Mp3
Maarif Nu Benjeng-picsture Mp3
Lagu Insya Allah Perpisahan Siswa Kelas Xii Smk Nu Maarif Kudus 20112012 Mp3
Maarif Nu Benjeng-pichture Mp3
Indonesia Pusaka - Pahlawan Cendikia Paduan Suara Smk Nu Maarif Kudus Mp3
Pahlawan Cendikia Hymne Guru Paduan Suara Smk Nu Maarif Kudus Mp3
Mars Madrasah Mp3
Indonesia Raya Paduan Suara Smk Nu Maarif Kudus Mp3
Sayonara - Bunga Mawar Paduan Suara Smk Nu Maarif Kudus Mp3


text:
Jaipongan Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Jaipongan Gaplek Voc Idjah Hadijah Jaipongan Koleksi Luwespribadi mp3
Jaipongan - Entog Mulang - 2012 mp3
Idjah20hadidjah - Mahoni mp3
Tembang Jaipongan - Ketuk Tilu mp3
Jaipongan Gentra Madya Mp3
I Love My Country - Jaipongan Daun Pulus Keser Bojong - Jugala Mp3
Jaipongan Namin Group Mp3
Jaipongan Kangsreng Mp3
Anskerboy Jaipongan Baranyay 01 Mp3
Jaipongan Namin Group Mp3
Jaipongan Karawang Vs Qatar 1 Mp3
Jaipongan Kapiraray Bangbung Hideung Mp3
Jaipongan-awet Rajet Mp3
Jaipongan Kembang Ros Bodas - Cicih Cangkurileung - With Lyrics Mp3
Jaipongan Oceng Lancip Tanjung Baru 2014 Mp3
Budaya Sunda Jaipongan Group Iyus Gober Dari Subang Jawa Barat Mp3
Banjaran Naek Siuh - Jaipongan Iyus Gober Group Mp3
Coyor Panon Naek Awet Rajet - Jaipongan Iyus Gober Group Mp3
Jaipongan Sunda - Kembang Panggung Mp3
Jaipongan Buah Kawung Mp3
Jaipongan - Kembang Tanjung Mp3
Jaipongan Namin Group Mp3
Cicih Cangkurileung - Reumis Janari Jaipongan Erwinalfarisiovicom Mp3


text:
Déwan Hubungan Amérika-Islam
Déwan Hubungan Amérika-Islam (Basa Inggris: Council on American-Islamic Relations}; CAIR) nyaéta organisasi palindungan kamerdikaan sipil Muslim nu panggedéna sa-Amérika nu ngurusan palindungan sipil jeung mromosikeun hak asasi manusa. Markasna aya di Capitol Hill di Washington, D.C., kalawan kantor régional sapanjuru nagara.[1]
Tempo ogé[édit | sunting sumber]
- Komite Anti-Diskriminasi Amérika-Arab
- Déwan Muslim Amérika
- Institut Arab-Amérika
- Déwan Kanada di Hubungan Amérika-Islam
- Masarakat Amérika Muslim